CELEX: C2007/082/48
Language: hu
Date: 2007-04-14 00:00:00
Title: C-102/07. sz. ügy: A Hoge Raad der Nederlanden (Hollandia) által 2007. február 21-én benyújtott előzetes döntéshozatal iránti kérelem – Adidas AG és Adidas Benelux B.V. kontra Marca Mode, C&A Nederland, H&M Hennes & Mauritz Netherlands B.V. és Vendex KBB Nederland B.V.

14.4.2007   
            
            
               HU
            
            
               Az Európai Unió Hivatalos Lapja
            
            
               C 82/26
            
         A Hoge Raad der Nederlanden (Hollandia) által 2007. február 21-én benyújtott előzetes döntéshozatal iránti kérelem – Adidas AG és Adidas Benelux B.V. kontra Marca Mode, C&A Nederland, H&M Hennes & Mauritz Netherlands B.V. és Vendex KBB Nederland B.V.
   (C-102/07. sz. ügy)
   (2007/C 82/48)
   Az eljárás nyelve: holland
   A kérdést előterjesztő bíróság
   Hoge Raad der Nederlanden (Hollandia)
   Az alapeljárás felei
   
      Felperes: Adidas AG és Adidas Benelux B.V.
   
      Alperes: Marca Mode, C&A Nederland, H&M Hennes & Mauritz Netherlands B.V. és Vendex KBB Nederland B.V.
   Az előzetes döntéshozatalra előterjesztett kérdések
   
               1.
            
            
               Figyelembe kell-e venni a védjegyoltalom terjedelmének meghatározásakor a közérdeket – amely alapján bizonyos megjelölések rendelkezésre állása a piac többi, ilyen árut vagy szolgáltatást kínáló szereplője számára jogosulatlanul nem korlátozható (a rendelkezésre állás elve) – egy eredendően megkülönböztető képességgel nem rendelkező, egy jelből vagy egy, az irányelv (1) 3. cikke (1) bekezdésének c) pontja szerinti leírásnak megfelelő megjelölésből kialakult, a forgalomban védjegyként ismertté vált és lajstromozott védjegy esetében?
            
         
               2.
            
            
               Amennyiben az első kérdésre igenlő a válasz: Számít-e az, hogy a kérdéses, rendelkezésre tartandó megjelölést az érintett vásárlóközönség az áruk megkülönböztető megjelölésének vagy pusztán az áru díszítésének tekinti-e?
            
         
               3.
            
            
               Amennyiben az első kérdésre igenlő a válasz: Számít-e továbbá az, hogy a védjegyjogosult által kifogásolt megjelölés az irányelv 3. cikke (1) bekezdésének b) pontja szerinti megkülönböztetésre nem alkalmas, illetve az, hogy a megjelölés az irányelv 3. cikke (1) bekezdésének c) pontja szerinti jellemzőt tartalmazza-e?
            
         
      (1)  A Tanács első irányelve (1988. december 21.) a védjegyekre vonatkozó tagállami jogszabályok közelítéséről (HL L 40., 1. o.; magyar nyelvű különkiadás 17. fejezet, 1.kötet, 92. o.).